في يوم من الأيام جمل وأمه كانوا ماشيين في الصحرا. كانوا بيدوروا على ميه وحشيش.
الابن سأل، "شكل الميه والحشيش عامل ازاي يا ماما؟" أمه جاوبت، "الميه شكلها زي السما، زرقا وصافية. والحشيش لونه أخضر، طازة وحلو."
بعد ما مشيوا يوم وليلة، الابن فجأة صرخ، "بصي! يا ماما، في ميه وحشيش هناك!"
"ايه الكلام الهبل ده يا ابني!"
الميه والحشيش كانوا على الشمال، والصحرا كانت على اليمين. بس علشان الجمل الأم كانت عميا (   ) في عينها الشمال، كانت بتشوف بس بحر من الرمل الأصفر بعينها اليمين. فمكانتش مصدقة اللي ابنها الصغير قاله.
تاني يوم كملوا مشي، الجمل الصغير لقى واحة تانية، بس أمه برضه مصدقتوش. قالت بغضب، "لأ، دي مش واحة، دي صحرا. أنا عندي معرفة وخبرة أكتر منك. انت غلطان تاني. لازم تسمع كلامي."
المرة دي الجمل الصغير زعل من أمه كمان. فلما شاف واحة للمرة التالتة، ساب أمه من غير ما يقولها. جري على الحشيش وأكل لحد ما شبع. لكن أمه المسكينة فضلت ماشية وهي لسه جعانة وعطشانة.
الجمل الصغير لقى الواحة كام مرة في المجموع (  )؟
مرة واحدة مرتين تلات مرات أربع مرات